Էրիկ Սիգալ

**Էրիկ Վոլֆ Սիգալ** (, ), ամերիկացի գրող, սցենարիստ, անտիկ գրականության պրոֆեսոր։

## Կենսագրություն
Ծնվել է 1937 թվականին ռաբբիի ընտանիքում։ Ավարտել է դպրոցը (Midwood High School), Բրուքլինում։ Սովորել է Հարվարդի համալսարանում (բակալավր, 1958; մագիստրոս, 1959; դոկտոր, 1965)։

1967-ին «Բիթլզ» խմբի համար գրել է «Դեղին սուզանավը» ֆիլմի անիմացիոն սցենարը (1968)։

1960-ական թվականների վերջին Էրիկ Սիգալը գրել է սցենար՝ Հարվարդի համալսարանի ուսանողի և ուսանողուհու ռոմանտիկ սիրո մասին, բայց չի հրապարակել։ Լուիս Ուոլլեսի առաջարկությամբ, նա սցենարը դարձնում է վիպակ։ 1970 թվականին «Սիրո պատմություն» վիպակը դարձել է ամենավաճառվող գիրքը և թարգմանվել 33 լեզվով, և հրատարակվել է ավելի քան 21 մլն տպաքանակով  ամբողջ աշխարհում։ Համանուն ֆիլմը վարձույթի առաջատար է դարձել 1971 թվականին։ «Սիրո պատմություն» ֆիլմի սցենարի համար արժանացել է «Ոսկե գլոբուս» մրցանակի (1971):

1977 թվականին հրատարկվել է «Օլիվերի պատմությունը» գիրքը, որը «Սիրո պատմության» շարունակությունն էր։

Հեղինակ է հին դասական կատակերգություն մի շարք գիտական աշխատանքների, թարգմանել է հռոմեական կատակերգակ Տիտոս Մակկիոս Պլավտուս կատակերգություններ (մոտ. 254-184 մինչև Մ.թ. ): Դասավանդել է անտիկ գրականություն Հարվարդի, Յեյլի և Փրինսթոնի համալսարաններում, ինչպես նաև Օքսֆորդի համալսարանի Վոլֆսոն քոլեջում։ Որպես հրավիրված պրոֆեսոր կարդացել է դասախոսություններ Մյունխենյան համալսարանում, Դարտմուտսկի քոլեջում և Թել Ավիվի համալսարանում։

Էրիկ Սիգալը զբաղվել է վազքով։ Գրեթե ամեն տարի  1955 - 1975 թվականների ժամանակահատվածում մասնակցել է Բոստոնի մարաթոնին (լավագույն արդյունքը ցույց է տվել 1964 թվականին. 2 ժ, 56 ր 30 վ ավարտելով 63մ)։ Որպես սպորտային մեկնաբան մեկնաբանել է 1972 և 1976 թվականների Ամառային Օլիմպիական խաղերի մարաթոնը «Էյ-Բի-Սի հեռուստաընկերության համար։

1975 թվականից ամուսնացած էր Կերեն Մարիաննա Ջեյմսի հետ, ուներ երկու դուստր։ Ավագ դուստրը՝ Ֆրանչեսկան, դարձել է լրագրող և գրող։

Մահացել է սրտի կաթվածից։ Կյանքի վերջին 25 տարիների ընթացքում տառապել է Պարկինսոնի հիվանդությամբ։ Թաղված է Լոնդոնի գերեզմանատներից մեկում։

## Ստեղծագործություն
### Ֆիլմագրություն

* Դեղին սուզանավ (մուլտֆիլմ) / Yellow Submarine (1968), համահեղինակությամբ։
* Խաղեր / The Games (1970):
* Հեղափոխություն րոպեյում / R. P. M. (1970):
* Սիրո պատմություն / Love Story (1970).
* Մտածում եմ Ջենիֆեր  / Jennifer on My Mind (1971), համահեղինակությամբ։
* Առանց տեսանելի պատճառների / Without Apparent Motive (1971), (դերասան)։
* Օլիվերի պատմությունը / Oliver's Story (1978), համահեղինակությամբ։
* Եղանակների փոփոխություն / A Change of Seasons (1980), համահեղինակությամբ։
* Տղամարդ, կին և երեխա / Man, Woman and Child (1983):
* Միայն սեր / Only Love (TV) (1998):

### Գեղարվեստական ստեղծագործությունների մատենագրություն
* Սիրո պատմություն / Love Story (1970)
* Երջանկություն սցենարը / Fairy Tales (1973)
* Օլիվերի պատմությունը / Oliver's Story (1977)
* Մարդ, կին, երեխա / Man, Woman and Child (1980)
* Համակուրսեցիները / The Class (1985)
* Doctors (1988)
* Պահելով հավատը (Հրադատություն) / Acts of Faith (1992)
* Խիստ ներգործող միջոց / Prizes (1995)
* Բուժող սեր / Only Love (1998)

### Գիտական ստեղծագործությունների մատենագրություն
* The Comedy of Plautus (1968)
* The Death of Comedy (2001)
* Oxford Readings in Greek Tragedy (2001)
* Oxford Readings in Menander, Plautus, and Terence (2002)

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:1937 ծնունդներ
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:2010 մահեր
Կատեգորիա:«Ոսկե գլոբուս» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ լավագույն սցենարի համար
Կատեգորիա:Ամերիկացի գրողներ
Կատեգորիա:Ամերիկացի դերասաններ
Կատեգորիա:Ամերիկացի սցենարիստներ
Կատեգորիա:Ամերիկացի վիպասաններ
Կատեգորիա:Ամերիկացի տղամարդ վիպասաններ
Կատեգորիա:Գուգենհայմի կրթաթոշակառուներ
Կատեգորիա:Գրողներ այբբենական կարգով
Կատեգորիա:Լոնդոն քաղաքում մահացածներ
Կատեգորիա:Հարվարդի համալսարանի դասախոսներ
Կատեգորիա:Հարվարդի համալսարանի շրջանավարտներ
Կատեգորիա:Հունիսի 16 ծնունդներ
Կատեգորիա:Հունվարի 17 մահեր
Կատեգորիա:Սրտամկանի ինֆարկտից մահացածներ